Novo mesto

Novo mesto er en by i den statistiske regionen Jugovzhodna Slovenija i den historiske regionen Dolenjska i Slovenia.  
 Geografi 
Byen ligger ved elva Krka og har om lag 36 000 innbyggere. Byen regnes som regionens økonomiske og kulturelle sentrum. I 2006 ble Novo mesto sete for et katolsk bispedømme. 

 Historie 
Novo mesto, som betyr «ny by», ble grunnlagt som Rudolfswert (slovensk Rudolfovo) 7. april 1365, oppkalt etter grunnleggeren erkehertug Rudolf IV av Østerrike. Området der byen ligger har vært bosatt siden førhistorisk tid. 

Etter første verdenskrig, da Østerrike-Ungarn ble oppløst, ble byen offisielt kalt Novo mesto. På tysk ble byen også kalt Neustadtl. Under andre verdenskrig gikk byen frem og tilbake mellom Tyskland og Italia, før tyskerne til slutt tok kontroll over byen. 

I 1958 ble motorveien mellom Ljubljana og Zagreb i Kroatia ferdigstilt. I dag er denne veien en del av Europavei 70. Dette førte til at Novo mesto fikk bedre tilknytning til resten av Slovenia og Jugoslavia, og ble gradvis et viktig regionsenter.

 Referanser 

Kategori:Byer i Slovenia
Kategori:Bosetninger etablert i 1365
Kategori:1365 i Europa
Kategori:1360-årene i Det tysk-romerske rike